### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 31. januar 2024 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA THURE HASTRUP

Forslag: I 2024 afholdes to ”Gaden er din” dage, hvor biltrafik begrænses i hele [adresse]. Disse dage sikres der tilstrækkelig - gerne gratis - offentlig transport i hele kommunen, og der gives mulighed for at gader kan afspærres til arrangementer af forskellig art med lokal inddragelse og opbakning. Disse dage sættes der desuden ekstra fokus på den fremtidige indretning af [adresse] mht. begrænsning af privatbilismen, set i forhold til [adresse] klimamål.

Baggrund og begrundelse: [adresse] arrangerede [adresse] d. 27. august 2023 under overskriften ”Gaden er din”. Det blev en dag med festlige gadearrangementer, debat om bilernes rolle i byen, en udstilling om 70’ernes bilfrie søndage og gratis kollektiv trafik.

Forslaget om to dage med ”Gaden er din” i 2024 sigter mod at opskalere forsøget med det første arrangement i 2023. Den ene af dagene kan være i [adresse], ligesom i 2023, og den anden kan være på et tidspunkt med mere normale trafikforhold.

Hensigten er, at flere årlige dage med stærkt begrænset biltrafik i byen kan gøres til et fast led i indsatsen for at reducere CO2 udledningen og inspirere byens borgere til generelt at anvende bæredygtige transportformer, såsom kollektiv trafik, cykling, gang mm. Det er desuden en rigtig god mulighed for at opdyrke og realisere nye måder at bruge byrummene på, og dermed skabe mere liv, fællesskab og glæde overalt i kommunen.

Der skal sikres en god planlægningshorisont. Det er afgørende vigtigt, at fællesråd, lokale foreninger, handelsforeninger, erhvervsliv m.fl. i god tid inddrages i planlægningen, så de to ”Gaden er din” dage kan bruges til torvedage, fest i gaden, og andre gode initiativer med lokal deltagelse og opbakning.

Med forslaget er der lagt op til to dage med fest i gaden, hvilket altid er godt. Men baggrunden er alt andet end festlig. Knap halvdelen – 49 procent - af de samlede CO2 udledninger i [adresse] kommer fra transport. Heraf kommer 57 procent fra person- og varebiler (tal fra 2021).

Hvis vi overhovedet skal gøre os håb om at nå [adresse] klima-mål for CO2 reduktion, der skal munde ud i et CO2-neutralt bysamfund i 2030, så skal der for alvor gøres noget, og som det ses af tallene, gælder det især på transport-området.

På de to ”Gaden er din” dage skal der sikres tilstrækkelig offentlig transport - gerne gratis - så det er muligt at komme rundt i kommunen, og så flere anspores til at lade privatbilen stå. Erfaringerne fra ”Gaden er din” dagen i 2023 viser, at med gratis kollektiv transport steg passagertallet denne dag til cirka det dobbelte i [adresse] og med cirka 50 procent i busserne. Det førte til denne konstatering i en overskrift i Århus Stiftstidende d. 10.9.2023: ”Gratis bybusser og letbanetog gav trængsel: - Det er tankevækkende, at der skal så lidt til for at fordoble passagertallet”.

Dage med begrænset eller stort set ingen biltrafik er ikke ukendt. Under oliekrisen i 1973 blev der med et regeringsindgreb indført bilfrie søndage i tre måneder, så kun bilister med særlig tilladelse måtte køre om søndagen. Konceptet har de seneste år fået en genfødsel på grund af klimakrisen. Under den årlige europæiske mobilitetsuge i september holder mange hovedstæder, såsom [adresse], [adresse] og [adresse], ofte bilfrie søndage. Så vi står bestemt ikke alene i [adresse].